  Майя Бывальцева Юрий Долматов Удмуртиысь нюлэс возёсъя министрлэн воштӥсез интые юнматэмын. Со сярысь ивортэ удысэтлэн пресс-службаез. Азьвыл со нюлэсъёсты чаклась федерал ёзэсын нюлэсъёсты возьманъя но утёнъя ёзэтлэн кивалтӥсез вал, выль ужоскетъёсыз борды кутскиз 6-тӥ куарусёнэ. Удмуртиысь кивалтэтлэн тӧроез Виктор Савельев интыуже Долматовез юнматон сярысь пуктэтэз кинюртӥз 31-тӥ гудырикошконэ. Юрий Долматов нюлэс возёс удысъя шор ёзо но вылӥ дышетскемез. 1998-тӥ арын со Керкмас лесничествоын нюлэсъя мастер луыса ужаны кутскиз. Армиын службазэ ортчыса, нюлэс возёсэ берытскиз но 2001–2012 аръёсы Сарапулысь лесхозын но Сарапулысь лесничествоын ужаз, нюлэсъя мастерысен кутскыса, лесничестволэн кивалтӥсез луытозь будӥз. 2012-тӥ арын Долматов Удмурт Элькунысь Нюлэс возёсъя министерствое выжтэмын вал. Тегъёс: Ижкар Удмуртия нюлэсвозёсъяминистерство тӥрлык  